Diari Oficial de la Generalitat Valenciana


Sumari del DOGV 8324, del 25-06-2018 (2018/6028)

Informació pública relativa a la delimitació d'espais públics i usos portuaris del port de Torrevieja.
------------------------------------------------------------------------------------------------------

### Dades del document

Número de DOGV
:   8324

Data del DOGV
:   25-06-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/6028


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública relativa a la delimitació d'espais públics i usos portuaris del port de Torrevieja. [2018/6028]  
En l'article 9 de la Llei 2/2014, de 13 de juny, de ports de la Generalitat, s'estableix, respecte a la delimitació dels espais i usos portuaris (DEUP), el següent:  
«1. En les instal·lacions portuàries de la Generalitat es podrà establir la delimitació dels espais i usos portuaris (DEUP), per la qual es delimitaran els espais de terra i d'aigua necessaris per al desenvolupament dels usos portuaris, els espais de reserva que garantisquen la possibilitat de desenvolupament de l'activitat portuària, i aquells que es puguen destinar a usos vinculats a la interacció port-ciutat.  
2. La DEUP determinarà els usos previstos per als diferents espais que comprenga i l'estructura bàsica, amb justificació de la necessitat o conveniència.  
3. L'aprovació de la DEUP durà implícita la declaració d'utilitat pública a efectes d'expropiació de béns i drets de titularitat privada, i també l'afectació a l'ús públic portuari dels béns que aquesta comprenga».  
Així mateix, en l'article 11.1 del mateix text legal es preveu: «En l'elaboració, tramitació i aprovació inicial de les DEUP es garantirà la informació pública i la intervenció de les administracions públiques, departaments de la Generalitat i organismes púbics amb competències afectades».  
Així doncs, d'acord amb el que es preveu en la Llei 2/2014, de 13 de juny, de ports de la Generalitat, amb data 5 de juny de 2017 es va aprovar inicialment el DEUP de Torrevieja i es va realitzar el preceptiu període d'informació pública.  
Després de les al·legacions efectuades en el període d'informació pública, s'ha procedit a modificar el DEUP del port de Torrevieja i a aprovar inicialment el DEUP del port de Torrevella modificat.  
En conseqüència, a l'efecte del que es preveu en l'article 11 de la Llei 2/2014, de 13 de juny, de ports de la Generalitat, es fa públic per a general coneixement a l'efecte que, durant el termini de 20 dies des de la publicació d'aquest anunci, qualsevol persona interessada puga consultar el document DEUP del port de Torrevieja i formular les al·legacions que considere oportunes.  
Llocs d'exposició:  
- Conselleria d'Habitatge, Obres Públiques i Vertebració del Territori.  
Servei d'Explotació de Ports.  
Ciutat administrativa 9 d'Octubre. Torre 1. Planta 10.  
C/ de la Democràcia, 77  
46960 València  
- Adreça url:  
http://www.habitatge.gva.es/ca/web/puertos  
- Oficines portuàries de la Generalitat Valenciana en el port de Torrevieja.  
  
València, 12 de juny de 2018.- El director general d'Obres Públiques, Transport i Mobilitat: Carlos Domingo Soler.